PIRKUMA LĪGUMS

Rīga
	20__.gada __.__________________
	



Jānis Kļaviņš, personas kods 12345678-12345, dzīvojošs Kļaviņa ielā 1, Rīgā, LV-0000, turpmāk tekstā “Pārdevējs”,


Jānis Bērziņš, personas kods 87654321-12345, dzīvojošs Bērziņa ielā 1, Rīgā, LV-0000, turpmāk tekstā “Pircējs”,

kopā saukti “Puses” vai katrs atsevišķi “Puse”, bez viltus, maldus un spaidiem noslēdz šo līgumu, turpmāk tekstā „Līgums”, par sekojošo:

1. PIRKUMA PRIEKŠMETS

1.1. Pārdevējs pārdod un Pircējs pērk Pārdevējam piederošo dzīvokļa īpašumu, kas atrodas Rīgas ielā 1 – 1, Rīgā, kadastra numurs 0000 000 0000, Rīgas pilsētas zemesgrāmatas nodalījums Nr.000, kopīpašuma domājamā daļa xxx/xxxx no daudzdzīvokļu mājas un zemes, platība 40 m2, turpmāk tekstā „Nekustamais īpašums”.
2. PIRKUMA MAKSA UN SAMAKSAS KĀRTĪBA

2.1. Nekustamā īpašuma pirkuma maksa ir EUR 45000.00 (četrdesmit pieci tūkstoši euro), turpmāk tekstā „Pirkuma maksa”.
2.2. Trīs dienu laikā no Līguma noslēgšanas, Pircējs samaksā Pārdevējiem Pirkuma maksas daļu EUR 1000.00 apmērā.
2.3. Atlikušo Pirkuma maksas daļu EUR 44000.00 Pircējs samaksā Pārdevējiem pa daļām sekojošā kārtībā:

2.3.1. katru mēnesi, līdz mēneša 25.datumam, samaksājot Pirkuma maksas daļu ne mazāku par EUR 700.00.
2.4. Pirkuma maksas maksājumus Pircējs veic pārskaitot naudas līdzekļus uz Pārdevēja norēķinu kontu A/S Banka, konta Nr.XXXX.
3. SANKCIJAS

3.1. Ja Pircējs nepilda vai nepienācīgi pilda Līguma saistības, tad Pircējs maksā Pārdevējam nokavējuma procentus 0.7% apmērā no kavētās summas par katru nokavēto dienu.
3.2. Nokavējuma procentu samaksa neatbrīvo Puses no Līguma saistību izpildes. Neatkarīgi no maksājumos uzrādītajiem mērķiem, vispirms tiek dzēsti nokavējuma procenti un pēc tam pamatparāds.
3.3. Ja Pircējs nepilda vai nepienācīgi pilda Līguma saistības ilgāk par 60 dienām, tad Pārdevējiem ir tiesības vienpusēji atkāpties no Līguma, rakstveidā par to paziņojot Pircējam. Ja Pārdevējs izmanto šī punkta tiesības, tad Līgums ir atcelts, ar paziņojuma nosūtīšanas brīdi, un visi naudas līdzekļi, ko Pircējs ir samaksājis Pārdevējam, tiek uzskatīti par kompensāciju un nav jāatmaksā.
4. NOBEIGUMA NOTEIKUMI

4.1. Līgums stājas spēkā ar brīdi, kad Puses to ir parakstījušas un ir spēkā līdz Pušu saistību izpildei.

4.2. Līguma grozījumi un papildinājumi ir spēkā un Pusēm saistoši vienīgi tad, ja tie ir noformēti rakstveidā un Pušu parakstīti.

4.3. Pārdevēji apliecina un garantē, ka Nekustamais īpašums nav nevienam citam atsavināts, izīrēts, iznomāts, atdāvināts, ieķīlāts, apgrūtināti ar parādiem, lietu tiesībām, nav strīdu un aizliegumu attiecībā uz Nekustamo īpašumu.

4.4. Pārdevējs apņemas no Līguma noslēgšanas dienas līdz Pircēja īpašuma tiesību nostiprināšanai zemesgrāmatā Nekustamo īpašumu neatsavināt trešajām personām, neatdāvināt un/vai neapgrūtināt ar lietu un saistību tiesībām, neveikt nekādas darbības, kuras varētu apgrūtināt Pircēja īpašuma tiesību uz Nekustamo īpašumu nostiprināšanu zemesgrāmatā.

4.5. Pārdevējs apliecina, ka ir samaksāti visi komunālie un apsaimniekošanas maksājumi un nav nekādu parādu, kas būtu saistīti ar Nekustamo īpašumu.

4.6. Puses apliecina, ka, slēdzot Līgumu, labi apzinās Nekustamā īpašuma vērtību, un atsakās turpmāk celt viena pret otru prasības par Līguma atcelšanu pārmērīgu zaudējumu dēļ.

4.7. Par visām varbūtējām trešo personu saistībām un pretenzijām par Nekustamo īpašumu, kuru pamats radies līdz Līguma noslēgšanai un kuras Pircējs ar Līgumu nav uzņēmies, atbild Pārdevējs.
4.8. Pircējs iegūst Nekustamā īpašuma valdījuma un lietošanas tiesības ar Līguma 2.2.punktā paredzētā maksājuma veikšanas brīdi, bet īpašuma tiesības Pircējs iegūst pēc visas Pirkuma maksas samaksas un īpašuma tiesību uz Nekustamo īpašumu nostiprināšanu zemesgrāmatā.

4.9. Puses paraksta nostiprinājuma lūgumu zemesgrāmatai 10 dienu laikā pēc visas Pirkuma maksas samaksāšanas.

4.10. Pircējam ir pienākums, 10 dienu laikā no valdījuma un lietošanas tiesību iegūšanas brīža, noslēgt jaunus līgumus par maksājumiem, kas saistīti ar Nekustamo īpašumu, tai skaitā komunālajiem un apsaimniekošanas pakalpojumiem.
4.11. Pircējs no valdījuma un lietošanas tiesību iegūšanas brīža maksā visus maksājumus, kas saistīti ar Nekustamo īpašumu, tai skaitā par komunālajiem un apsaimniekošanās pakalpojumiem, nodokļus, saskaņā ar piestādītajiem rēķiniem.
4.12. Visi riski, tai skaitā nejaušības riski, kas saistās ar Nekustamo īpašumu, pāriet uz Pircēju ar valdījuma un lietošanas tiesību iegūšanas brīdi.
4.13. Visi strīdi, tai skaitā tie, kas būs, par jebkurām tiesiskajām attiecībām starp Pusēm tiks galīgi izšķirti, saskaņā ar Latvijas Republikas likumiem, Zemgales šķīrējtiesā, saskaņā ar minētās šķīrējtiesas reglamentu, rakstveida procesā, bez sprieduma motivējuma, viena šķīrējtiesneša sastāvā, un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.
4.14. Visus izdevumus, kas saistīti ar Līguma sastādīšanu, notāra pakalpojumiem un Nekustamā īpašuma reģistrēšanu zemesgrāmatā maksā Pircējs.

4.15. Puses, parakstot Līgumu, apliecina, ka ir izlasījušas un pilnībā sapratušas Līguma noteikumus, un apņemas pildīt Līgumā noteiktās saistības.
4.16. Līgums sastādīts uz 2 lapas pusēm latviešu valodā, 3 eksemplāros, pa vienam katrai Pusei un viens iesniegšanai zemesgrāmatā.
5. PUŠU PARAKSTI
Pircējs: 








Jānis Bērziņš
Pārdevējs








Jānis Kļaviņš
